
PRIMĂRIA COMUNEI VIPEREȘTI, JUDEŢUL BUZĂU
Comuna Viperești, Judeţul Buzău‎
RO
Tel. 0238/799.240, Fax. 0238/799245
www.primariaviperești.ro,e-mail primar_viperesti@yahoo.com 
Nr. 2727 /28.09.2026
A N U N Ț

Comuna Viperești, cu sediul în comuna Viperești, jud. Buzău,organizează concurs pentru ocuparea unei funcții contractuale vacante în conformitate cu prevederile H.G. nr. 1336/28.10.2022 și Legii 141/2025, după cum urmează:

DENUMIREA POSTULUI: Mediator școlar în cadrul Echipei Comunitare Integrate Comunitare Integrate pentru proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.
NUMĂRUL POSTURILOR: 1 post vacant în afara organigramei
NIVELUL POSTULUI: funcție de execuție
COMPARTIMENT/STRUCTURĂ: Compartiment Implementare proiecte finantate din fonduri externe nerambursabile , din cadrul aparatului de specialitate al Primarului comunei Viperesti.
DURATA TIMPULUI DE LUCRU: 4 ore pe zi; 20 de ore pe săptămână
PERIOADA: determinată (pe perioada implementării proiectului „Furnizare de servicii integrate în comunităţile rurale - facilitarea accesului persoanelor vulnerabile la servicii de bază eficiente şi de calitate", Cod PIDS/586/P04/339395 )

Condiţiile generale de participare sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual, candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
a) Experientă specifică în activitatea cu copii/tineri> 1 an
b) Studii: studii medii cu diplomă, urmate de un curs de formare profesională cu specializarea de Mediator Şcolar, recunoscut de Ministerul Educaţiei şi Cercetării) 
c) Cunoștințe de operare pe calculator: nivel minim.
d) Disponidilitate pentru deplasări
e).Abilităţi, calităţi şi aptitudini necesare:
-competențe de comunicare scrisă şi verbală, de relaționare;
-moralitate, corectitudine, deschidere și flexibilitate în relațiile interumane;
-perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
-analiza problemelor specifice mediului şcolar;
-atenție la detalii;
-atitudine pozitivă, motivatoare;


· Vechimea minimă în muncă:1 an
· Vechimea minimă in domeniul specialitătii dobândite prin studii:minim 1 an
ATRIBUȚIILE POSTULUI:

a) Facilitează dialogul școală-familie-comunitate.
b) Contribuie la menținerea și dezvoltarea încrederii și a respectului față de școală în comunitate și
a respectului școlii față de comunitate.
c) Monitorizează copiii de vârstă preșcolară din comunitate, care nu sunt înscriși la grădiniță,
sprijină familia/susținătorii legali ai copilului în demersurile necesare pentru înscrierea acestora în învățământul preșcolar.
d) Monitorizează copiii de vârstă preșcolară din circumscripția școlară, care nu au fost înscriși
niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative  de învățământ ( înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă” ).
e) Asigură consiliere educațională elevelor gravide și elevilor părinți. 
f) Desfășoară consiliere administrativă cu privire la drepturile educaționale și cele privind starea
de sănătate, inclusiv cu sprijinul unui mediator sanitar.
g) Asigură participarea tuturor copiilor din comunitate la învățământul preuniversitar obligatoriu,
încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală. 
h) Se implică în informarea și susținerea familiilor pentru accesarea burselor și a altor forme de
sprijin financiar acordat elevilor prin unitățile de învățământ.
i) Sprijină organizarea de programe-suport pentru îmbunătățirea performanțelor școlare
(programe de recuperare, programe de intervenție personalizată ).
j) Furnizează alte tipuri de intervenții care sunt în relație cu aria medierii școlare pentru
eliminarea/reducerea stării de sărăcie și excluziune socială. 



(1) Pentru înscrierea la concurs candidații vor depune un dosar care va conține următoarele documente:

a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) Curriculum Vitae, model comun european. 
 (2) Modelul orientativ al adeverinței menționate la alin. (1) lit. e) este prevăzut în anexa nr. 3.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b)—e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
(7) În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.
(8) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
(9) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) și (9), după caz, conduce la respingerea candidatului.
(11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.

CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

	Nr.crt.
	Activităţi
	Data și ora

	1.
	Publicarea anunțului 
	02.10.2026

	2.
	Depunerea dosarelor de participare la concurs la adresa: Comuna Viperesti , cu sediul în comuna   Viperesti, sat Viperesti, nr.93, jud. Buzău
	05.10.2026-16.10.2026 -până la ora 15.00

	3.
	Selecţia dosarelor de către membrii comisiei de concurs
	 19.10.2026-ora 10.00

	4.
	Afişarea rezultatelor selecţiei dosarelor
	19.10.2026-ora 15.00

	5.
	Depunerea contestaţiilor privind rezultatele selecţiei dosarelor
	20.10.2026 - ora 15.00

	6.
	Afişarea rezultatului soluţionării contestaţiilor
	21.10.2026 -ora 15.00

	7.
	Susţinerea probei scrise
	26.10.2026- ora 10.00

	8.
	Afişarearea rezultatului probei scrise
	26.10.2026- ora 14.00

	9.
	Depunerea contestaţiilor privind rezultatele probei scrise
	27.10.2026- până la ora 14.00

	10.
	Afişarearea rezultatului soluţionării contestaţiilor
	28.10.2026- ora 14.00

	11.
	Susţinerea interviului
	29.10.2026 - ora 10.00

	12.
	Comunicarea rezultatelor după susţinerea interviului
	29.10.2026 - ora 12.00

	13.
	Depunerea contestaţiilor privind rezultatul interviului
	29.10.2026 - ora 13.00

	14.
	Afişarearea rezultatului soluţionării contestaţiilor
	30.10.2026 - ora 13.00 

	15.
	Afişarearea rezultatului final al concursului
	30.10.2026 –ora 13.10


Bibliografie pentru postul de mediator scolar
1. Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012;
2. ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006;
3. Legea învăţământului preuniversitar nr. 198/2023, cu modificările şi completările ulterioare;
4. Legea nr. 272 din 21 iunie 2004(**republicată**) privind protecția și promovarea drepturilor copilului;
5. OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar;
6. OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;
7. Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei.

               Tematica pentru postul de mediator scolar

1. Rolul, atribuțiile și etica mediatorului școlar ( Ghidul mediatorului scolar in Romania)
· Definirea profilului: competențele, drepturile și obligațiile mediatorului.
· Tehnici de mediere: rezolvarea conflictelor dintre școală, familie și comunitate.
· Grupuri vulnerabile: strategii de intervenție educațională specifice minorităților (în special comunităților de romi) și familiilor defavorizate.
· Promovarea incluziunii: facilitarea dialogului intercultural și reducerea barierelor lingvistice sau sociale.
2. Managementul parteneriatului educațional (Școală - Familie - Comunitate) - ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006
· Accesul la educație: metode de atragere și menținere a copiilor din grupuri dezavantajate în sistemul de învățământ.
· Prevenirea abandonului: identificarea riscului de părăsire timpurie a școlii și activități remediale.
· Implicarea părinților: mecanisme de responsabilizare și consiliere a familiilor în procesul educațional.
3. Cadrul legislativ al învățământului preuniversitar din România
· Dreptul la educație: principii fundamentale, structura sistemului de învățământ și obligativitatea studiilor (conform Legii nr. 198/2023).
· Drepturile și îndatoririle elevilor: asigurarea unui mediu școlar sigur, echitabil și non-discriminatoriu.
· Statutul personalului: poziționarea mediatorului școlar în organigrama unității de învățământ.
4. Protecția, promovarea drepturilor copilului și servicii integrate
· Drepturile fundamentale: interesul superior al copilului, dreptul la identitate, exprimare, sănătate și educație (Legea nr. 272/2004).
· Prevenirea abuzului: proceduri de semnalare a cazurilor de neglijare, exploatare, abuz sau violență domestică.
· Servicii comunitare integrate: cooperarea interinstituțională (asistent social, mediator, personal medical) pentru combaterea sărăciei și a excluziunii sociale.
5. Combaterea segregării școlare și asistența educațională
· Desegregarea școlară: criterii de identificare, monitorizare și eliminare a segregării pe criterii etice, socio-economice sau de performanță (Metodologia OME nr. 7701/2024).
· Servicii de suport (CJRAE/CMBRAE): organizarea centrelor de resurse, rolul profesorilor itineranți și accesul la servicii de logopedie sau consiliere psihopedagogică.


		Informații suplimentare se pot obține la telefon: 0238/799240, la adresa de e-mail: primar_viperesti@yahoo.com și pe website: www.primariaviperesti.ro, persoană de contact: Dudau Aura Tatiana, având funcția de secretar general.


PRIMAR,
DEDU ROMI

